
KÉK 1-2-3
A Kék sorozatom 2024.-ben született az anyaggal való kisérletezés közben a szabad asszociációknak utat engedve, hagyva, hogy az nyílvánuljon meg a felületen ami csak akar. Általánosságban elmondható, hogy az alkotás számomra a szabadság önfeledt spontán megnyilvánulása, olyan önkifejezési mód, amiben nem tervezem meg, hogy mit szeretnék létrehozni. Nincsenek vázlataim, sőt még elvárásaim sem. Ebben a kíváncsi és kitartó játszási folyamatban kialakult kép, amikor megmutatkozik előttem és igényel némi korrekciót vagy aprócska javítást, akkor azt a legnagyobb alázattal és boldogsággal megteszem …bár a tapasztalatom az, hogy minél többet javítgatok annál többet veszít érintetlenségének ragyogó fényéből.



